《题曲水阁》
宋代·刘述

面势俯岩隈，雕轩映水开。
云从栋间出，人自鉴中来。
櫂楫歌声度，渐裳禊事迥。
东山如未起，好住小蓬莱。

作者简介：刘述，字孝叔，湖州人。举进士，为御史台主簿，知温、耀、真三州，提点江西刑狱，累官都官员外郎，六年不奏考功课。知审官院胡宿言其沉静有守，特迁兵部员外郎，改荆湖南北、京西路转运使，再以覃恩迁刑部郎中。